Document ID: 31997R0306

ΚΑΝΟΝΙΣΜΟΣ (ΕΚ) αριθ. 306/97 ΤΟΥ ΣΥΜΒΟΥΛΙΟΥ της 17ης Φεβρουαρίου 1997 περί παρατάσεως, για το 1997, των μέτρων που προβλέπονται στον κανονισμό (ΕΚ) αριθ. 1416/95 για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995 σχετικά με ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πράξη προσχώρησης της Αυστρίας, της Φινλανδίας και της Σουηδίας,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 1416/95 του Συμβουλίου, της 19ης Ιουνίου 1995, για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995 σχετικά με ορισμένα μεταποιημένα γεωργικά προϊόντα (1), άνοιξε δασμολογικές ποσοστώσεις υπέρ της Ελβετίας και της Νορβηγίας σύμφωνα με τους όρους που καθορίζονται στα παραρτήματα Ι και ΙΙ αυτού 7
ότι δεν κατέστη δυνατόν να συναφθούν πρόσθετα πρωτόκολλα πριν από την 1η Ιανουαρίου 1997 7 ότι, υπό αυτές τις συνθήκες και σύμφωνα με τα άρθρα 76, 102 και 128 της πράξης προσχώρησης, η Κοινότητα υποχρεούται να θεσπίσει τα αναγκαία μέτρα για να επανορθώσει αυτή την κατάσταση 7 ότι, συνεπώς, θα πρέπει να παραταθούν για για το έτος 1997 τα μέτρα που προβλέπονται στον κανονισμό (ΕΚ) αριθ. 1416/95 7
ότι, λόγω αλλαγών στην δασμολογική κατάσταση ορισμένων εμπορευμάτων που αναφέρονται στα παραρτήματα Ι και ΙΙ του κανονισμού (ΕΚ) αριθ. 1416/95, θα πρέπει να προσαρμοσθούν ανάλογα τα εν λόγω παραρτήματα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μέτρα που προβλέπονται στον κανονισμό (ΕΚ) αριθ. 1416/95 παρατείνονται για το 1997.
Στα παραρτήματα Ι και ΙΙ, για τους αύξοντες αριθμούς 09.0914 και 09.0769, αντίστοιχα, ο κωδικός ΣΟ 2106 90 91 αντικαθίσταται από τους κωδικούς ΣΟ 2106 90 92, ex 2106 90 98 και ex 3302 100 29 και η περιγραφή είναι η ακόλουθη:
«Παρασκευάσματα διατροφής/άλλα που δεν περιέχουν λιπαρές ύλες που προέρχονται από το γάλα, πρωτεΐνες γάλακτος, ζαχαρόζη, ισογλυκόζη, γλυκόζη, άμυλα κάθε είδους ή που περιέχουν κατά βάρος λιγότερο του 1,5 % λιπαρές ύλες που προέρχονται από το γάλα, λιγότερο του 2,5 % πρωτεΐνες γάλακτος, λιγότερο του 5 % ζαχαρόζη ή ισογλυκόζη, λιγότερο του 5 % γλυκόζη ή άμυλα κάθε είδους:»
Στο παράρτημα ΙΙ ο αύξων αριθμός 09.0771 αφορά τα εμπορεύματα του κωδικού Taric 2207 10 00*90/*80, ο αύξων αριθμός 09.0772 αφορά τα εμπορεύματα του κωδικού Taric 2207 20 00*90/*80 και ο αύξων αριθμός 09.0773 αφορά τα εμπορεύματα του κωδικού Taric 2208 90 57*20/*80.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1997.

Labels: 3
17
18